open-index/open-wikipedia-markdown huggingface dataset:
Eumenes

**Eumenes** tarkoittaa seuraavia:

* Eumenes I, Pergamonin hallitsija
* Eumenes II, Pergamonin kuningas
* Eumenes III, usurpaattori
* Eumenes, Aleksandrian paavi
* Eumenes Kardialainen, kreikkalainen sotilas ja kirjailija
* Muurariampiaiset (*Eumenes*), erakkoampiaisten suku.
Aukusti Sihvola

**Aukusti Sihvola** (7. maaliskuuta 1895 Sippola – 18. kesäkuuta 1947 Luumäki) oli suomalainen kilpapainija ja olympiamitalisti.

## Saavutuksia

* olympiahopeaa Amsterdam 1928 (vapaapaini, sarja yli 87 kg)
* SM-kultaa 1927, 1928 ja 1931 (raskas sarja) sekä 1929, 1930 ja 1934 (raskas keskisarja)

## Lähteet

*
Hjalmar Nyström

**Hjalmar Eemil Nyström** (28. maaliskuuta 1904 Helsinki – 6. joulukuuta 1960 Helsinki) oli suomalainen kilpapainija ja olympiamitalisti.

Ensimmäisen olympiamitalinsa Nyström saavutti Amsterdamin 1928 kisojen kreikkalais-roomalaisen painin raskaassa sarjassa. Hän hävisi ensimmäisessä ottelussaan Ruotsin Rudolf Svenssonille mutta voitti loput ja sai hopeaa.

Berliinin 1936 olympiakisoissa Nyström osallistui molempiin painimuotoihin. Ensin painittiin vapaapainikilpailut, joiden raskaassa sarjassa Nyström voitti ensin Kanadan George Chigan selätyksellä ajassa 10.11 mutta hävisi sitten Ruotsin Nils Åkerlindhille tuomariäänin 2–1. Lepovuoron jälkeen Nyström voitti käsiväännöllä Ranskan Robert Herlandin ajassa 11.05 mutta hävisi Viron Kristjan Palusalulle kiistattomasti pistein 3–0. Näin suomalainen oli pudonnut viiteen miinuspisteeseen eikä päässyt enää ottelemaan Tšekkoslovakian Josef Klapuchia vastaan, joten neljä miinusta kerännyt Klapuch sai hopeaa ja Nyström pronssia.  

Berliinin kisojen kreikkalais-roomalaisen painin raskaassa sarjassa Nyström voitti ensin tanskalaisen Larsenin selätyksellä ajassa 3.32 ja sitten italialaisen Donatin tuomariäänin 3–0. Kolmannella kierroksella turkkilainen Coban oli kuitenkin suomalaista parempi pistein 2–1, ja neljännellä kierroksella Ruotsin John Nyman selätti Nyströmin ajassa 13.47. Näin Nyström sijoittui 12 osallistujan joukossa viidenneksi.  

Nyström edusti Helsingin Atleettiklubia. Hän oli ammatiltaan veturinlämmittäjä ja -kuljettaja.

## Saavutukset
*Olympiahopeaa Amsterdam 1928 (kreikkalais-roomalainen paini, sarja yli 82,5 kg)
*Olympiapronssia Berliini 1936 (vapaapaini, sarja yli 87 kg)
*Olympiakisoissa viides Berliini 1936 (kreikkalais-roomalainen paini, sarja yli 87 kg)
*EM-hopea Tukholma 1930, Praha 1931 ja Kööpenhamina 1935 (kreikkalais-roomalainen paini, sarja yli 87 kg)
*EM-pronssi Tukholma 1934 (vapaapaini, sarja yli 87 kg)
*SM-kultaa 1924, 1926, 1927, 1928, 1930, 1931, 1935, 1936, 1937 ja 1939 (raskas sarja)
*SM-hopeaa 1925, 1932 ja 1934 (raskas sarja)

## Lähteet

## Aiheesta muualla
* Profiili FILA:n tietokannassa 
* Olympialaisten ovella: Arenalla ja arkitouhussa, Suomen Kuvalehti, 05.12.1931, nro 49, s. 22, Kansalliskirjaston digitaaliset aineistot
Jacob Wolfowitz

**Jacob Wolfowitz**  (19. maaliskuuta 1910 – 16. heinäkuuta 1981)  oli puolanjuutalainen professori ja akateemikko. Jacob Wolfowitzin poika Paul Wolfowitz oli Maailmanpankin pääjohtajana v. 2005 - 2007. Jacob Wolfowitz syntyi Puolassa, mutta hän muutti perheensä kanssa Yhdysvaltoihin vuonna 1920. 1930-luvulla Jacob Wolfowitz toimi matematiikan opettajana yläasteella. Jacob Wolfowitzin matematiikan opetus päättyi vuonna 1942, jolloin hän väitteli tohtoriksi New Yorkin yliopistossa. 

Monet Wolfowitzin sukulaiset jäivät Puolaan ja kuolivat holokaustissa. Kirjailija James Mann kertoo kirjassaan *Rise of the Vulcans*, että Jacob Wolfowitz oli koko elämänsä ajan sionisti ja oli ollut aktiivinen Neuvostoliiton vastaisessa vähemmistöryhmäorganisaatiossa.

Jacob Wolfowitz työskenteli tiiviisti yhdessä Abraham Waldin kanssa Columbian yliopistossa. Waldin kuoleman jälkeen Wolfowitz työskenteli useissa muissakin yhdysvaltalaisissa yliopistoissa sekä Pariisissa, Heidelbergissä ja Israelin Technionissa. Wolfowitzin tytär muutti myöhemmin pysyvästi Israeliin. 

Jacob Wolfowitz kuoli sydänkohtaukseen Tampassa, Floridassa vuonna 1981.

## Lähteet
La sonnambula (vuoden 1992 levytys)

Vincenzo Bellinin oopperan *[[Unissakävelijä]]n* esitys 14. marraskuuta 1992 Amsterdamin *[[Concertgebouw]]'ssa* nauhoitettiin ja julkaistiin Naxoksen **Opera Classics** -sarjassa vuonna 1997. Levytystä on kiitelty erittäin korkeatasoiseksi, vaikka se on hintaluokaltaan puolet täysihintaisesta.

## Rooleissa
*Amina – Luba Orgonášová, *[[sopraano]]*
*Elvino – Raúl Giménez, *[[tenori]]*
*Lisa – Dilbèr, *[[sopraano]]*
*Kreivi Rodolfo – Francesco Ellero d'Artegna, *[[basso]]*
*Teresa – Alexandra Papadjiakou, *[[mezzosopraano]]*
*Alessio – Nanco de Vries, *[[basso]]*
*Notaari – Ioan Micu, *[[tenori]]*

## Orkesteri
*Alberto Zedda, kapellimestari
*Hollannin radion kamariorkesteri
*Hollannin radion kuoro, johtajanaan Semyon Rozin
400 metrin aitajuoksu

**400 metrin aitajuoksu** on miesten ja naisten arvokisaohjelmaan kuuluva aitajuoksumatka. Siinä juoksurata kierretään yhden kerran omilla radoilla ja ylitetään kymmenen aitaa.

Laji vaatii tekniikkaa, nopeutta, voimaa, ketteryyttä ja tasapainoa.

## Aidat
Aitoja on kymmenen kappaletta. Miesten aidat ovat korkeudeltaan 91,5 senttimetriä ja naisten aidat 76,2 senttimetriä. Lähtöviivalta ensimmäiselle aidalle on 45 metriä, kahden aidan väli on 35 metriä, ja loppusileä on 40 metriä.

## Säännöt
Lähtö tapahtuu lähtötelineistä. Juoksijat saavat jatkaa kilpailua vaikka kaataisivatkin omia aitojaan vahingossa. Aidan kiertäminen tai sen yläosan vierestä ylittäminen johtaa hylkäykseen. Tuulilukema ei vaikuta tuloksen ennätyskelpoisuuteen.

## Historia
Ensimmäinen 400 metrin aitajuoksukilpailu (tarkemmin sanoen 440 jaardia) järjestettiin Oxfordissa Englannissa noin vuonna 1860. Siinä aitoja oli 12 kappaletta, ja ne olivat metrin korkuisia ja kiinni maassa.

## 400 metrin aitajuoksu arvokilpailuissa

400 metrin aitajuoksu on ollut olympialaisten lajivalikoimassa miehillä vuodesta 1900 ja naisilla vuodesta 1984. Yleisurheilun maailmanmestaruuskilpailuissa laji on ollut vuodesta 1983. Menestynein maa on Yhdysvallat.

## Maailmanennätykset

## Suomen ennätykset

## Lähteet
Attalos

**Attalos** (, ) voi tarkoittaa seuraavia henkilöitä:

* Attalos I Soter (269–197 eaa.), Pergamonin kuningas 241–197 eaa.
* Attalos II Filadelfos (220–138 eaa.), Pergamonin kuningas 159–138 eaa.
* Attalos III (n. 170–133 eaa.), Pergamonin kuningas 138–133 eaa.
* Attalos (n. 390–336 eaa.), makedonialainen sotilas ja Filippos II:n sotapäällikkö
* Attalos (n. 356–317 eaa.), makedonialainen sotilas, jota syytettiin sekaantumisesta Filotaan salajuoneen
* Attalus (1. vuosisata jaa.), roomalainen stolaiseen koulukuntaan kuulunut filosofi.
Dikdikit

**Dikdikit**, aiemmin  *kärsäantiloopit* (*Madoqua*), on pienten gasellien alaheimoon kuuluvien sorkkaeläinten suku. Täysikasvuisten yksilöiden säkäkorkeus on 30–40 senttimetriä ja paino 3–5 kiloa. Naaraat ovat hieman uroksia kookkaampia. Dikdikien tuntomerkkejä ovat vaaleat laikut silmien ympärillä ja pitkulainen kuono. Uroksella on pienet ja pystyt, noin 7,5 cm pitkät sarvet. Dikdikit muistuttavat niitä hieman suurempaa kalliohyppijää. Dikdiknaaraat saavat vuodessa kaksi poikasta. Dikdikejä tavataan itäisessä ja eteläisessä Afrikassa.

## Lähteet
Ostinato

**Ostinato** (italiaa, latinan sanasta *obstinātus* ’itsepäinen’) on musiikissa esiintyvä muutaman tahdin mittainen melodinen tai rytminen kuvio, jota toistetaan läpi musiikkikappaleen tai sen osan. Kirjaimellisesti ottaen ostinaton tulisi säilyä muuttumattomana, mutta usein termiä käytetään myös useissa eri transpositioissa esiintyvästä kuviosta eli sekvenssistä. Ostinato voi esiintyä missä tahansa äänessä, mutta bassossa se on yleisin. Ostinatolla on usein säestävä rooli.

Kuuluisa rytminen ostinato on Ravelin *[[Boléro]]ssa*. 

Terminä ostinato liittyy länsimaiseen taidemusiikkiin, mutta ilmiönä sitä esiintyy useimmissa muissakin musiikkikulttuureissa. Jazz- ja rockmusiikissa ostinaton kaltaisesta ilmiöstä käytetään usein sanaa riffi.

## Lähteet
Gerhard Barkhorn

**Gerhard ”Gerd” Barkhorn** (20. maaliskuuta 1919 Königsberg – 8. tammikuuta 1983 Köln) oli toisessa maailmansodassa taistellut saksalainen hävittäjälentäjä ja kaikkien aikojen toiseksi menestyksekkäin hävittäjä-ässä.

Barkhorn lensi yli 1&nbsp;100 taistelulentoa ja ampui alas 301 vihollisen lentokonetta. Barkhornin pudotussuhde oli 3,67. Suurimman osan ilmavoitoistaan hän saavutti itärintamalla Jagdgeschwader 52:ssa, jossa lensivät myös Erich Hartmann ja Günther Rall.

Barkhorn joutui jättämään taistelutehtävät loukkaannuttuaan laskeutumisessa 21. huhtikuuta 1945. Sodan lopussa hän antautui yhdysvaltalaisjoukoille ja oli vangittuna syyskuuhun 1945 asti.

Barkhorn palasi Luftwaffen palvelukseen 1956, jolloin häntä alettiin perehdyttää suihkukonelentämiseen jälleen seuranaan muun muassa Hartmann ja Rall sekä Johannes Steinhoff ja Friedrich Obleser. Hän yleni myöhemmin kenraalimajuriksi.

Barkhorn menehtyi sairaalassa Kölnissä 8. tammikuuta 1983 jouduttuaan vaimonsa Christlin kanssa auto-onnettomuuteen kaksi päivää aiemmin.

## Lähteet
* 
* 
* 
* 

### Viitteet

## Aiheesta muualla

* Gerhard Barkhorn
Eumenes I

**Eumenes I** (kuoli 241 eaa.) oli Pergamonin hallitsija vuodesta 263 eaa. kuolemaansa asti. Hänen edeltäjänsä oli hänen setänsä Filetairos, joka oli Pergamonin ensimmäinen Attalidien hallitsijasuvun jäsen. Filetairos adoptoi veljenpoikansa ja teki hänestä perillisensä. 

Pergamon oli Filetairoksen aikana nimellisesti Seleukidien vallan alla, mutta se oli kuitenkin todellisuudessa itsenäinen. Kun Eumeneesta tuli Pergamonin hallitsija aloitti hän kapinan Seleukideja vastaan.  Luultavasti Seleukideja vastaan sotivat Egyptin kuningas Ptolemaios II tuki tätä kapinaa. Eumenes kukisti Seleukidien Antiokhos I Sardiksen lähellä käydyssä taistelussa vuonna 262 eaa.  Tämän jälkeen Eumenes laajensi valtakuntaansa merkittävästi. 

Eumeneen seuraaja oli hänen serkkunsa poika Attalos I.

## Lähteet
* 
* 

### Viitteet
TOC

**TOC** (aiemmin Throne of Chaos) oli vuonna 1991 perustettu suomalainen heavy metal -yhtye. Yhtye yhdisteli musiikissan death, black ja power metalia.

Vaikka Throne of Chaosta on vaikea kategorisoida jälkikäteen, ensimmäinen levy, *Menace and Prayer*, toi yhtyeelle mainetta Children of Bodomin jäljittelijänä jopa niin pitkälle, että TOC:ia pidettiin "Bodom-kloonina". Toisella albumillaan, *Pervertigolla*, yhtye käytti kahta vokalistia studiossa, joista kumpikaan ei laulanut Bodomin tyyliin. Lisäksi yhtye siirtyi kohti progressiivista ja perinteisempää metallia. Tuloksena oli vaikeasti luokiteltava ja monipuolinen albumi. 

Kolmannella ja viimeisellä levyllään, *Loss Angeles* (2003), yhtye muutti taas tyyliään huomattavasti. Nyt mentiin selvästi yhä enemmän progressiivisen metallin ja myös power metallin suuntaan. Thrash-vaikutteita oli silti edelleen mukana. Albumin päätti speed metal -versio Deep Purplen "Smoke on the Waterista". Levy julkaistiin myös Yhdysvalloissa.

Yhtyeen viimeiset levyt saivat osin varsin suopeita arvosteluja kriitikoilta, mutta pojat päättivät kuitenkin lopettaa vuonna 2005.

## Jäsenet
*Joiku Harmaja – kitara
*Taneli Kiljunen – kitara (aiemmin myös laulu)
*Snake Laitinen – rummut
*Tuomas Nieminen – laulu
*Rasmus Nora – basso
*Carl Sjöblom – kosketinsoittimet

## Julkaisut
### Albumit
* 
* 
* 

### Singlet
* 

### Demot
* 
* 

__NOTOC__
Montecassino

**Monte Cassinon** kukkula on Italiassa Cassinon kaupungissa noin 130 kilometriä Roomasta etelään. Se tunnetaan paikkana, jonne Benedictus Nursialainen perusti ensimmäisen luostarinsa noin vuonna 529. Siitä sai alkunsa benediktiinimunkkien järjestö.

Luostari on tuhottu monta kertaa: langobardit  riehuivat siellä vuonna 577, saraseenit vuonna 887. Vuonna 1349 voimakas maanjäristys vaurioitti rakenteita. Luostari tuhoutui täysin toisen maailmansodan aikana Monte Cassinon taistelussa helmikuussa 1944. Sodan jälkeen Italian valtio rakensi luostarin uudelleen. Uusi luostari valmistui vuonna 1951. Sinne on siirretty osa 40 000 niteen kirjastosta sekä arvokkaat käsikirjoitus- ja taidekokoelmat, jotka onnistuttiin pelastamaan tuhoutuneesta luostarista. Paavi Paavali VI vihki sen uudelleen vuonna 1964.

## Lähteet

## Aiheesta muualla
*Monte Cassinon viralliset sivut

* Monte Cassinon luostarin 1400-vuotismuisto, Helsingin Sanomat Viikkoliite, 24.02.1929, nro 8, s. 1, Kansalliskirjaston digitaaliset aineistot
PEAR

**PEAR** () on ohjelmistokirjastohanke, jossa etenkin dynaamisia webbisivuja kehittävät ohjelmoijat voivat jakaa osia ohjelmakoodistaan. Se on  PHP:n sisarprojekti, jonka tavoitteena on luoda runko- ja julkaisujärjestelmä PHP:n ympärille. PHP:tä käytetään erityisesti web-palvelinympäristöissä dynaamisten verkkosivujen luonnissa. Ohjelmointikielen lisäksi PHP-ympäristössä on laaja luokkakirjasto. 

PEAR-projekti alkoi vuonna 1999 kun Stig S. Bakken päätti edistää koodin uusiokäyttöä yleistä käyttötarkoitusta varten luotujen koodien osalta.

## Projektin tavoitteet
* Tarjota rakenteellinen koodikirjasto loppukäyttäjille.
* Ylläpitää järjestelmää koodin jakeluun ja tarjota järjestelmä koodipakettien hallintaan.
* Edistää yhtenäistä koodauskäytäntöä.

## Katso myös
* PECL

## Aiheesta muualla
* PEAR - PHP Extension and Application Repository
Kairouan

**Kairouan** () on kaupunki Tunisian pohjoisosassa Pohjois-Afrikassa. Kaupungissa oli 119&nbsp;794 asukasta vuonna 2020.

Arabivalloittajat perustivat Kariouanin 670-luvulla sisämaahan kahden päivämatkan päähän rannikolta. He hylkäsivät samalla Karthagon, jota ei kyetty puolustamaan Bysantin laivaston hyökkäyksiä vastaan. Kairouan on islamin neljänneksi pyhin kaupunki. Siellä on lukuisia luostareita ja moskeijoita, joista kuuluisin on Kairouanin suuri moskeija.  Kaupunki on pyhiinvaelluspaikka, ja tunnetaan nahkatuotteistaan ja matoista.

Kairouan oli ajoittain aghlabidien dynastian pääkaupunki 800-luvulla. 

## Katso myös

* Kairouanin suuri moskeija

## Lähteet

* 

### Viitteet

## Aiheesta muualla
Masalan nuorisoteatteri

**Masalan Nuorisoteatteri** on kirkkonummelainen vuonna 1981 perustettu ammattijohtoinen harrastajateatteri. Teatteri perustuu Kirkkonummen kunnan Nuorisopalveluiden ja Masalan Nuorisoteatterin Kannatus ry:n yhteistyössä järjestämään toimintaan. Teatteritalossa perustettiin vuonna 1980 teatterikerho, mutta silloisen ohjaajan muuttaessa pois Kirkkonummelta sen toiminta hiipui. Vuonna 1981 perustettiin varsinainen Masalan nuorisoteatteri.

Teatterissa toimii noin 100 harrastajaa useissa eri ryhmissä. 

Masalan Nuorisoteatterin tavoitteena on mahdollistaa kirkkonummelaisten nuorten teatteriharrastus. Nuorisopalveluiden osalta teatterissa noudatetaan Kirkkonummen kunnan Strategia 2000+:ssa määriteltyjä tavoitteita syrjäytymisen ennalta ehkäisemiseksi. Samalla teatteri tuottaa monipuolisia kulttuuriesityksiä kirkkonummelaisille katsojille. Ensi-iltaan valmistuu vuosittain 2-3 näytelmää, joita käy katsomassa noin 1&nbsp;500 katsojaa. 

Masalan nuorisoteatteri tuottaa myös kesäteatteria. Kantaesityksensä teatteritalon viereisellä pellolla on saanut Tuomo Aitan kirjoittamat näytelmät Tehdas (2001), Aatteen ja ilon vuodet (2003) sekä Sointula (2012).

Toiminnan piiriin kuuluu nykyisten aktiivien lisäksi suuri joukko taustalla vaikuttavia entisiä teatterilaisia sekä tukijoukkoja.

Teatterin ohjaajia ovat Maija Lauri ja Johanna Perttunen. Myös ohjaajat Tuomo Aitta, Hannele Tuominen ja Jarno Kuosa sekä näyttelijät Helena Rängman ja Jussi Puhakka ovat toimineet teatterissa ohjaajina.

## Ljusdalan remontit
Vuonna 1985 teatteritalossa syttyi tulipalo, jonka jälkeen tilat kunnostettiin oikeiksi teatteritiloiksi.

Vuonna 2005 teatterisalin lattia hiottiin ja maalattiin mustaksi. Kesällä 2010 päätettiin Masalan nuorisoteatteritalon, Ljusdalan saneerauksesta. Remontti alkoi lokakuussa 2010, ja työt valmistuivat syksyllä 2011, juuri ennen Ljusdalan 100-vuotisjuhlia. Remontin aikana teatteriryhmien toiminta jatkui korvaavissa tiloissa Masalassa, Jorvaksessa ja Gesterbyssä.

## Tunnustuksia
* Vuonna 2002 teatterin ohjaaja Hannele Tuominen sai Työväen Näyttämöiden Liiton hopeisen ansiomerkin 20 vuoden ansiokkaasta työstä teatterin parissa.
* Vuonna 2005 Espoon seudun kulttuurisäätiö myönsi teatterille 3&nbsp;000 euron kulttuuripalkinnon taiteellisista ansioista vuonna.
* Vuonna 2006 Hannele Tuomiselle myönnettiin Suomen harrastajateatteriliiton kultainen tunnustusmerkki teatterin 25 -vuotisjuhlissa.

## Tunnettuja teatterissa harrastaneita

* Eeva Aitta
* Tuomo Aitta
* Tuuva Harjanne
* Lotta Huitti
* Kaisu Koponen
* Jarno Kuosa
* Tuukka Martiskainen
* Jan Nyquist
* Taisto Oksanen
* Immanuel Pax
* Jussi Puhakka

* Ylermi Rajamaa
*  Tintti Rossi
*  Pertti Huuskonen
* Eero Ritala
* Sara Säkkinen
* Marko Tiusanen
* Elina Vehkaoja
* Petra Vehviläinen
* Anna Vihanto
* Tiina Wilén
* Helena Rängman

## Lähteet

## Aiheesta muualla

*Teatterin kotisivut
*Sointula -näytelmästä Verkkonummessa 
*Sointula-ryhmän matka Kanadan Sointulaan 
*Masala maailmankartalle  
*Myrsky pauhasi Sjökullan kallioilla
Italian Somalimaa

**Italian Somalimaa** (, , ) oli Italian siirtomaa Afrikassa, Somalin niemimaalla. Italia miehitti alueen vuonna 1889. Vuonna 1936 juuri sen jälkeen, kun Italia oli toisen Italian–Etiopian sodan seurauksena miehittänyt Etiopian, Somalimaasta tuli osa Italian Itä-Afrikkaa, johon kuuluivat myös Etiopia ja Eritrea.

Vuodesta 1941 lähtien Italian Somalimaa oli brittiläisten joukkojen miehittämä. Brittimiehitys kesti vuoteen 1949, jolloin alue luovutettiin Italialle YK:n huoltohallintoalueena.  1.&nbsp;heinäkuuta 1960 Italia antoi itsenäisyyden Somalimaalle. Heti itsenäistyttyään Somalimaa yhdistyi Brittiläisen Somalimaan kanssa, joka oli saanut Britannialta itsenäisyyden 26. kesäkuuta 1960. Unionista muodostui nykyinen Somalia.

## Lähteet

## Aiheesta muualla
Selected Songs 1999–2005

__NOTOC__
**Selected Songs 1999–2005** on The Crashin kokoelma-albumi, joka julkaistiin 5. lokakuuta 2005. Se sisältää nimensä mukaisesti valikoituja kappaleita yhtyeen kahdeksanvuotisesta historiasta, sekä kolme uutta kappaletta. DVD sisältää neljä musiikkivideota sekä vuonna 2003 kuvatun yhtyeen haastattelun *[[Melodrama]]*-albumin ajoilta.

Albumi nousi Suomen virallisen listan sijalle 10.

## Kappaleet
#
#
#
#
#
#
#
#
#
#
#
#
#
#
#
#
#
#

### DVD
# Sugared
# Lauren Caught My Eye
# Star
# Still Alive
# Melodrama-haastattelu

## Arvostelut
* Helsingin Sanomat: 
* Metropoli.net: 
* Soundi: 

## Lähteet
Attalos III

**Attalos III** oli Pergamonin viimeinen kuningas. Hän hallitsi vuosina 138 eaa. - 133 eaa. Ei tiedetä tarkalleen millä tavalla Attalos III oli sukua häntä edeltäneelle Attalos II:lle. Attalos III oli kuitenkin paljon kiinnostuneempi lääketieteestä ja botaniikasta kuin Pergamonin hallitsemisesta. Koska hänellä ei ollut omia lapsia testamenttasi hän koko valtakuntansa Rooman valtakunnalle.

Attaloksen kuoltua eräs Eumenes III, joka väitti olevansa kuningas Eumenes II:n poika, yritti kaapata vallan.
Kalevi Kahra

**Kalevi Henrik Kahra** (4. lokakuuta 1927 Johannes – 23. toukokuuta 1998 Helsinki) oli suomalainen näyttelijä ja teatterineuvos. 

Kahra sai kiinnityksen Helsingin kansanteatteri-Työväenteatteriin vuonna 1963. Hän oli mukana useissa elokuvissa ja televisiotuotannoissa ja toimi Suomen näyttelijäliiton hallituksen puheenjohtajana vuodesta 1975. Parhaan miespääosan Jussi-palkinnon hän sai roolistaan räätäli Aadolf Halmeena elokuvassa *[[Täällä Pohjantähden alla (vuoden 1968 elokuva)|Täällä Pohjantähden alla]]*. Kahra muistetaan myös komediallisista rooleista muun muassa *[[Vääpeli Körmy]]* -elokuvien kenraalina ja *[[Elämä lyhyt, Rytkönen pitkä (elokuva)|Elämä lyhyt, Rytkönen pitkä]]* -elokuvan päähenkilönä. Kahra kuoli 70-vuotiaana Helsingissä pitkäaikaisen sairauden uuvuttamana. Kahra on haudattu äitinsä viereen Honkanummen hautausmaalle Vantaalle.

## Palkinnot ja tunnustukset
* Parhaan miespääosan Jussi-palkinto (*[[Täällä Pohjantähden alla (vuoden 1968 elokuva)|Täällä Pohjantähden alla]]*), 1968
* Pro Finlandia, 1978
* Valtion elokuvataiteilijapalkinto, 1987
* Suomen Teatterijärjestöjen Keskusliiton kultainen kunniamerkki, 1997
*Alfred Kordelinin säätiön tunnustuspalkinto, 1997
*Teatterineuvoksen arvonimi

## Filmografia

## Lähteet
* 
* 
* 

### Viitteet
Elvan Abeylegesse

**Elvan Abeylegesse** (alk. **Hewan Abeye**, s. 11. syyskuuta 1982 Etiopia) on etiopialaissyntyinen, myöhemmin urallaan Turkkia edustanut kestävyysjuoksija.

## Urheilu-ura
Abeylegesse muutti Turkkiin vuonna 1999 ja sai Turkin edustusoikeuden 2.7.1999. Vielä maaliskuussa 1999 hän edusti Etiopiaa maastojuoksun MM-kilpailuissa. 

11. kesäkuuta 2004 Abeylegesse juoksi Bergenissä Norjassa 5 000 metrin maailmanennätyksen 14.24,68. Göteborgin EM-kilpailuissa 2006 Abeylegesse sijoittui 5 000 metrillä kolmanneksi. Barcelonan EM-kilpailuissa 2010 Abeylegesse voitti 10&nbsp;000 metriä ajalla 31.10,23. 5&nbsp;000 metrillä hän sijoittui alun perin toiseksi maannaisensa Alemitu Bekelen jälkeen ajalla 14.54,44, mutta nousi myöhemmin voittajaksi kun Bekele hylättiin dopingrikkomuksen takia.

Osakan MM-kisoissa 2007 Abeylegesse sijoittui alun perin toiseksi 10 000 metrillä ja Pekingin olympialaisissa 2008 toiseksi sekä 5 000 että 10 000 metrillä. Kaikilla kerroilla hän hävisi etiopialaiselle Tirunesh Dibaballe. Abeylegesse kuitenkin menetti nämä mitalinsa vuonna 2017 dopingin käytön vuoksi. Hänen Osakan MM-kisoissa antamansa dopingnäyte tutkittiin myöhemmin uudelleen ja siinä oli merkkejä dopingin käytöstä. Maaliskuussa 2016 Turkin yleisurheiluliitto määräsi hänet kahden vuoden kilpailukieltoon. IAAF vahvisti kilpailukiellon aikavälille 29.9.2015–28.9.2017 ja hylkäsi Abeylegessen tulokset aikaväliltä 25.8.2007–25.8.2009.

## Saavutuksia
* Yleisurheilun Euroopan-mestaruuskilpailut
** Barcelona 2010 – 5 000 m kultaa
** Barcelona 2010 – 10 000 m kultaa
** Göteborg 2006 – 5 000 m pronssia

## Henkilökohtaiset ennätykset

## Lähteet

## Aiheesta muualla
*
Brittiläinen Somalimaa

**Brittiläinen Somalimaa** () oli Afrikan sarvessa sijainnut Britannian protektoraatti, joka nykyään käsittää Somalimaan tasavallan. 1870-luvulla Egypti valtasi Pohjois-Somalian, mutta luopui siitä vuonna 1884 kun Britannia miehitti alueen. Adeniin ja Jemeniin perustettiin sotilastukikohtia, jotka puolustivat myös Somalimaata muilta suurvalloilta. Somalimaata hallitsivat vuoteen 1898 asti Brittiläisen Intian virkamiehet, minkä jälkeen hallinto siirrettiin Somalimaahan. Kuuman Jemenin jälkeen Somalian kuiva vuoristometsä olikin siirtomaaherroja miellyttävä paikka. Mutta ongelmaksi muodostui Mohammad Abdille Hassan, joka vuosina 1899–1920 yritti häätää britit pois Somalimaasta ja perustaa sinne islamilaisen valtion.

Somalimaa oli Britannian hallinnassa koko 1900-luvun ensipuoliskon. 1. heinäkuuta 1960 siitä tuli itsenäinen valtio. Heti itsenäisyyden jälkeen Brittiläinen Somalimaa yhdistyi Italian Somalimaan kanssa ja niistä muodostui nykyinen Somalian tasavalta. Kun Somalian hallitus kaatui vuoden 1991 vallankaappauksen jälkeen, entisen Brittiläisen Somalimaan alue julistautui itsenäiseksi valtioksi joka otti nimekseen Somalimaan tasavalta, joskaan yksikään muu valtio ei ole toistaiseksi tunnustanut sitä.

## Lähteet

## Aiheesta muualla
Luis Federico Leloir

**Luis Federico Leloir** (6. syyskuuta 1906 – 2. joulukuuta 1987) oli argentiinalainen kemisti. Hän työskenteli biokemian tutkimuslaitoksessa Buenos Airesissa ja hänelle myönnettiin Nobelin kemianpalkinto vuonna 1970 tutkimuksista, jotka koskivat sokerinukleotideja ja niiden vaikutusta hiilihydraattien muuntautumiseen.

## Lähteet
Tommy Ingebrigtsen

**Tommy Ingebrigtsen** (s. 8. elokuuta 1977) on norjalainen entinen mäkihyppääjä. 

Thunder Bayn kisoissa 1995 hän voitti suurmäen maailmanmestaruuden vasta 17 vuoden ikäisenä.

Mika Kojonkosken tultua Norjan mäkihyppyvalmentajaksi, lähti muiden norjalaishyppääjien tavoin myös Ingebrigtsenin ura uuteen nousuun. 2003 Val di Fiemmessä hän voitti MM-hopeaa normaalimäestä, pronssia joukkuemäestä ja sijoittui suurmäessä neljänneksi. Lentomäen MM-kisoissa Planicassa vuonna 2004 Ingebrigtsen voitti kultaa joukkuekilpailussa. Ingebrigtsen uusi lentomäen joukkuekullan vuonna 2006 Kulmissa. Samana vuonna hän oli mukana Norjan maajoukkueessa voittamassa  Torinon olympialaisissa olympiapronssia joukkuemäessä. 

Ingebrigtsen ilmoitti lopettavansa mäkihyppyuransa 11. huhtikuuta 2007, ollessaan 29-vuotias. Päättyneellä kaudella hän ei kilpaillut yhdessäkään maailmancupkilpailussa. Uransa viimeisinä vuosina Ingebrigtsenillä oli vaikeuksia päästä mukaan Norjan mäkihyppymaajoukkueeseen, vaikka hän olikin voittamassa useita joukkuemaailmanmestaruuksia sekä -olympiamitalin.

Seuratasolla Ingebrigtsen edusti Byåsen IL:ää. Hänen isänsä on Norjassa tunnettu muusikko Dag Ingebrigtsen. Ingebrgtsenin henkilökohtainen pituusennätys on 231 metriä, jonka hän hyppäsi Planicassa 2005.

## Lähteet
Andreas Goldberger

**Andreas "Andi" Goldberger** (s. 29. marraskuuta 1972 Ried im Innkreis, Ylä-Itävalta, Itävalta) on itävaltalainen uransa lopettanut mäkihyppääjä.

Goldbergerin uran parhaat vuodet ajoittuivat 1990-luvun puolivälin tietämille. Planican lentomäessä hän sijoittui keväällä 1991 yhdeksänneksi ja seitsemänneksi, ja lopullinen läpimurto tapahtui Keski-Euroopan mäkiviikolla 1991–1992, kun hän osallistui vain Itävallan puolella hypättyihin osakilpailuihin, mutta sijoittui niissä toiseksi ja kuudenneksi. Hänet valittiin Albertvillen olympialaisiin, mutta niissä hän ei päässyt vielä kilpailemaan. Ensimmäisen maailmancupin osakilpailuvoittonsa hän saavutti 3. tammikuuta 1993 Innsbruckissa.

Goldberger voitti mäkihypyn maailmancupin kolme kertaa, kausina 1992–1993, 1994–1995 ja 1995–1996. Keski-Euroopan mäkiviikon hän voitti 1992–1993. Seuraavana talvena 1994–1995 hän voitti jälleen mäkiviikon, kun Kazuyoshi Funaki jäi yhteispisteissä 23,4 pisteen erolla toiseksi. Lillehammerin olympialaisissa vuonna 1994 hän voitti kaksi pronssimitalia. Lentomäen maailmanmestaruuskilpailuissa hän voitti mestaruuden vuonna 1996 sekä pronssia henkilökohtaisessa kilpailussa vuonna 1992 ja joukkuekilpailussa vuonna 2004. Hiihdon MM-kilpailuista Goldbergerin mitalisaldo on yksi kulta, kaksi hopeaa ja neljä pronssia.

Vuonna 1997 Itävallan hiihtoliitto asetti Goldbergerin kuuden kuukauden kilpailukieltoon kokaiinin käytön takia. Vankilassa istuva huumekauppias oli kertonut myyneensä edellisenä syksynä Goldbergerille kokaiinia ainakin kahteen otteeseen. 1990-luvun jälkipuoliskolla Goldbergerin mäkihyppyura kääntyi laskusuuntaiseksi, mutta vielä vuonna 2000 hän ponkaisi Planicassa uusiksi lentomäen ME-lukemiksi 225 metriä.

Maailmancup-uransa Goldberger lopetti kevääseen 2005 sijoituttuaan maailmancupin yhteispisteissä 36:nneksi. Uransa viimeisen kilpailuhypyn Goldberger hyppäsi Kulmin lentomäen harjoituksissa 11. tammikuuta 2006 ja teki epäviralliseksi mäkiennätykseksi 215,5 metriä. Hän saavutti urallaan 20 maailmancupin osakilpailuvoittoa.

Goldberger toimii koehyppääjänä mäkihypyn maailmancupissa. Goldbergerin varusteet on yleensä varustettu kameroilla, jotta suuri yleisö näkee, millaista mäkihyppy on hyppääjän näkökulmasta. Goldberger myös selostaa omat hyppynsä lähtöpuomilta mäkimonttuun asti.

## Maailmancupin osakilpailuvoitot

## Lähteet

## Aiheesta muualla
* 
* Virallinen sivu
Marvin

**Marvin**, ”paranoidi androidi”, on kuvitteellinen hahmo kirjasarjassa *[[Linnunradan käsikirja liftareille]]*, jonka on kirjoittanut Douglas Adams. Marvin on kirjasarjan ihailijoiden keskuudessa yksi suosituimmista hahmoista.

Touchstone Picturesin ja Disneyn elokuvassa *[[Linnunradan käsikirja liftareille (elokuva)|Linnunradan käsikirja liftareille]]* (2005) Marvinia esitti Warwick Davis ja äänenä oli Alan Rickman. Suomalaisessa kuunnelmaversiossa Marvinin äänenä on Esa Saario.

Marvin on avaruusalus *Kultasydämen* masennuksesta kärsivä androidi. Se on valmistettu Siriuksen Kyberneettisessä Kauppakomppaniassa. Marvin on ensimmäinen prototyyppi SKK-yhtiöiden robottien ja tietokoneiden uudesta sukupolvesta ja samalla ensimmäinen, joka on varustettu ”Aito Inhimillinen Persoonallisuus (AIP)” -ominaisuudella.

Marvinin omien sanojen mukaan hänellä on ”planeetan kokoiset aivot”.

:"... Olen karkeasti arvioiden noin kolmekymmentä miljardia kertaa sinua älykkäämpi. Otetaanpa esimerkki. Ajattele mitä tahansa numeroa, ihan mitä tahansa."
:"Ee..., viisi," sanoi patja.
:"Väärin, " sanoi Marvin. "Huomaatko?"

Marvinin ilmeisestä suunnattomasta älykkyydestä huolimatta kukaan ei koskaan kuuntele, mitä hänellä on sanottavana. Kukaan ei kiinnitä mitään huomiota siihen, kun hän sanoo laskeneensa imaginaariluvun ''i'' (i^2 = -1) arvon. Muun muassa tästä syystä hän on erittäin masentunut. Lisäksi eräiden huolimattomuudesta johtuvien tapahtumien vuoksi Marvin on matkustanut ajassa useaan kertaan. 

:"Ensimmäiset kymmenen miljoonaa vuotta olivat pahimmat, sanoi Marvin, ja seuraavat kymmenen miljoonaa vuotta myös. Seuraavat kymmenet miljoonat vuotta olivat ihan kurjat, ja sen jälkeen kaikki alkoi mennä alamäkeä."

Viisiosaisen kirjasarjan päähenkilön Arthur Dentin tavatessa Marvinin sarjan neljännessä osassa (*Terve, ja kiitos kaloista*) tämä on 37 kertaa vanhempi kuin maailmankaikkeus. Marvin kuolee nähtyään Jumalan viimeiset sanat luomakunnalle: "Pahoittelemme teille aiheuttamaamme häiriötä".

## Aiheesta muualla
* BBC:n sivuilla
Sähköinen media

**Sähköinen media** on elektroniikkaa tai sähkömekaniikkaa viestin välitykseen käyttävä media. Sähköisiä medioita ovat niin sähköiset viestintämenetelmät (kuten radio, televisio ja tietoverkot), kuin myös tällaista menetelmää hyödyntävät viestimuodot ja media-alan yritykset.

## Lähteet
Terminaator

**Terminaator** on virolainen rockyhtye. Se perustettiin Tallinnassa vuonna 1987. Terminaatorin menestys on ollut suurempaa Suomessa, Liettuassa ja Latviassa kuin Virossa. Yhtye on julkaissut yli kymmenen albumia. Yhtyeellä on levytyssopimus Edel-yhtiön kanssa ja se julkaisi ensimmäisen albuminsa vuonna 1994. 

## Jäsenet
*Jaagup Kreem - laulu ja kitara
*Taavi Langi - kitarat
*Roland Puusepp - rummut
*Henno Kelp - basso

## Diskografia

**Lõputu päev* (1994)
**Minu väike paradiis* (1995)
**Pühertoonia* (1997)
**Kuld* (1997)
**Singapur* (1998)
**Head uudised* (2001)
**Risk* (2001)
**Kuutõbine* (2003)
**Go Live 2005* (2005)
**Nagu esimene kord* (2006)
**20* (2007)
**Ingli puudutus* (2009)
**Rakett* (2011)
**Vaikuse Meri* (2014)

## Suurimmat hitit

**Muinasjutu mets
**Ainult sina võid mu maailma muuta
**Ajateenija
**Juulikuu lumi
**Torm
**Kristallkülmas öös
**Romula
**Kui kuningas nutab
**Kaitseta
**Ingli puudutus
**See ei ole saladus
**6 jalga niisket maad
**Carmen
**Vastasmaja aknad

## Entiset ja nykyiset jäsenet
### Nykyiset
* Jaagup Kreem (kitara, laulu, 1987–)
* Roland Puusepp (rummut 2003–)
* Henno Kelp (basso 2003–)
* Taavi Langi (kitara 2009–)
### Entiset
* Margus Paalamaa (basso, 1987-88)
* Tiit Must (rummut, 1987–1989)
* Arno (Arch) Veimer (kitara, 1987–1995)
* Andres Toome (basso, 1989–1992)
* Raimond (My) Vahter (rummut, 1990-1991)
* Sulev (Sulliwan) Müürsepp (kitara, 1990–1992; 1996–1998)
* Andres Oja (rummut, 1991)
* Eimel Kaljulaid (rummut 1991–2003)
* Indrek Timmer (basso 1992–1995)
* Elmar Liitmaa (sähkökitara, taustalaulu 1992–1996; 1999–2009)
* Sven Valdmann (basso 1993–2003)
* Harmo Kallaste (kosketinsoittimet, taustalaulu 1996; 2000–2009)
* Margus Valk (kitara 1997–1998)
### Vain konserteissa soittaneet jäsenet
* Antz (rummut, 1991) 
* Tõnu Väärtnõu (1998)
* Jüri Roosa (2000)
* Raul Vaigla (2003)

## Lähteet

## Aiheesta muualla
*Yhtyeen verkkosivusto
*Youtube: Terminaator - Romula Yhtyeen musiikkinäyte Youtubessa.
Scary Movie 2

**Scary Movie 2** on Keenen Ivory Wayansin ohjaama komediaelokuva vuodelta 2001. Elokuvassa tehdään pilaa ainakin seuraavista elokuvista: *[[Manaaja (elokuva)|Manaaja]]*, *[[The Haunting – paholaistalo]]*, *[[Poltergeist (elokuva)|Poltergeist]]*, *[[Hannibal (elokuva)|Hannibal]]*, *[[Charlien enkelit (elokuva)|Charlien enkelit]]* ja *[[Hollow Man – mies ilman varjoa]]*. Pilaa tehdään myös *[[Tähtiportti]]*-sarjasta ja *[[Ihmemies MacGyver]]ista*.

## Tarina
Vuosi ensimmäisen *[[Scary Movie]]* -elokuvan tapahtumien jälkeen Cindy, Shorty, Ray ja Brenda ovat collegessa ja yrittävät unohtaa edellisen halloweenin tapahtumat. Se ei ole kuitenkaan aivan helppoa, sillä professori Oldman ja hänen pyörätuolilla liikkuva rampa apurinsa Dwight raahaavat koko konkkaronkan tekemään unitutkimusta vanhaan kartanoon, jossa kummittelee.

## Rooleissa

## Aiheesta muualla
*
Pyro

**Pyro** (**St. John Allerdyce**) oli Chris Claremontin ja John Byrnen luoma sarjakuvahahmo ja Ryhmä-X:n vihollinen. Hän esiintyi ensimmäisen kerran *Uncanny X-Men* lehdessä tammikuussa 1981.

## Historia
Pyro syntyi Sydneyssä, Australiassa ja hän löysi kykynsä teini-iässä, mutta ajatteli ettei se olisi kovin käytännöllinen. Työskenneltyään vuosien ajan Kaakkois-Aasiassa journalistina, Pyro tapasi Mystikko-nimisen mutantin, joka myöhemmin keräsi jäseniä Mutanttien Veljeskuntaan. 

Vaikka Pyro ei koskaan toiminut ryhmän alkuperäiselle johtajalle, Magnetolle, hän toimi ryhmässä useiden muiden alaisena. Mystikon veljeskunta tarjosi myöhemmin apua Yhdysvaltain hallitukselle suojelua ja armahdusta vastaan ja se nimettiin uudelleen Freedom Forceksi.

Muutamia vuosia myöhemmin Pyro sairastui perintövirukseen, tappavaan mutanttien tautiin. Hän matkusti pitkiä matkoja löytääkseen lääkettä, mutta tuloksetta. Hän kuoli tautiin hetki sen jälkeen, kun oli pelastanut senaattori Robert Kellyn uudelta Pahojen Mutanttien Veljeskunnalta. 

Elokuvissa Pyroa ovat näytelleet kerran Alex Burton ja kahdesti Aaron Stanford.
Roar Ljøkelsøy

**Roar Ljøkelsøy** (s. 31. toukokuuta 1976 Orkdal, Norja) on norjalainen entinen mäkihyppääjä. 

Ljøkelsøy oli pitkän aikaa maailmancupin keskikastin hyppääjä.  Mika Kojonkosken tultua Norjan mäkihyppyjoukkueen valmentajaksi koki Ljøkelsøyn ura muiden norjalaishyppääjien tavoin nousukauden.  Uransa ensimmäisen maailmancupin osakilpailuvoiton Ljøkelsøy saavutti 26 vuoden iässä 25. tammikuuta 2003. Maailmancupin kaudella 2003–2004 Ljøkelsøy taisteli Janne Ahosen kanssa cupin kokonaiskilpailun voitosta viimeiseen osakilpailuun saakka mutta jäi kuitenkin kokonaispisteissä kakkossijalle 10 pisteen erolla. Sama asetelma toistui myös kaudella 2004–2005, vaikka kilpailut kauden mittaan olivatkin melkoista Ahosen ylivoimaa. 

Vuonna 2004 Ljøkelsøy voitti Planicassa lentomäen MM-kisoissa sekä henkilökohtaisen että joukkuekultamitalin. Oberstdorfin MM-hiihdoissa 2005 Ljøkelsøy voitti suurmäen hopeaa ja suurmäen joukkuekilpailussa pronssia. Hän uusi lentomäessä sekä henkilökohtaisen että joukkuemaailmanmestaruuden  myös Kulmissa 2006. Vuoden 2006 talviolympialaisissa hän voitti pronssia normaalimäessä ja joukkuekilpailussa. Sapporon MM-kilpailuissa 2007 hän sai pronssia suurmäessä ja hopeaa joukkuekilpailussa.

Seuratasolla Ljøkelsøy edustaa Orkdal IL:ää.

## Saavutuksia
### Maailmancupin osakilpailuvoitot

## Lähteet
*Virallinen sivu 
*
DJ Edward

**DJ Edward** (oik. **Markku Vesala**, 9. joulukuuta 1955 Hamina – 7. toukokuuta 2019 Lappeenranta) oli suomalainen DJ eli tiskijukka. Alan suomalainen uranuurtaja aloitti uransa vuonna 1971 ja kiersi 1970-luvulla muun muassa Sleepy Sleepersin ja Hurriganesin kanssa. Tiskijukkien Suomen mestaruuden Vesala voitti kymmenen kertaa peräkkäin, joista ensimmäinen oli vuonna 1977. Hänellä oli oma ohjelmatoimisto (Ohjelmatoimisto M Vesala Showservice) Lappeenrannassa. Vesala oli sairaus- ja työkyvyttömyyseläkkeellä vakavan diabeteksen johdosta.. Hän kuoli sairauteensa Lappeenrannassa 7. toukokuuta 2019 63-vuotiaana.

## Lähteet

## Aiheesta muualla

* Kotisivut 
* Ylen Elävä arkisto: Ammattikahjo DJ Edward
* Markku Vesalan muistokirjoitus Helsingin Sanomissa
Ruskonselkä

**Ruskonselkä** on kaupunginosa Oulun keskustan koillispuolella, noin kuusi kilometriä keskustasta pohjoiseen. Asukkaita Ruskonselällä on 15. Kaupunginosa rajoittuu koillisessa Heikinharjuun, kaakossa Kuusamontiehen (valtatie 20) ja lounaassa Ruskoon. Alueena Ruskonselkä käsittää pääasiallisesti pienen ja keskisuuren teollisuuden tuotantolaitoksia. Ruskonselän voidaan sanoa olevan Ruskon kaupunginosan luonteva itäinen jatke.

5. kesäkuuta vuonna 2024 Ruskonselän alueella sijaitseva teollisuushalli syttyi palamaan. Hallissa säilytettiin helposti syttyvää jätettä ja läheinen Kiertokaaren jätekeskus suljettiin asiakkailta. Palo levisi viereiselle tontille, mutta asuinalueen puuttumisen vuoksi ihmisille ei ollut suurta vaaraa. Paikalla oli yleisöä sekä 16 pelastuslaitoksen yksikköä ja savupilvi näkyi kilometrien päähän.

## Liikenneyhteydet
Julkinen liikenne rajoittuu Kuusamontietä kulkeviin linja-autovuoroihin.

Alueen pääväylä on Kuusamontien suuntainen Konetie, jonka varrelle pääosa teollisuuslaitoksista on sijoittunut. Suoraa yhteyttä Ruskonselän alueelta valtatielle ei ole, vaan yhteydet kulkevat Laanilan ja Hönttämäen liittymien kautta. Oulun rautatieasemalta Ruskonselkään on myös pistoraide: Ruskonselässä VR Transpointin viimeinen asiakas oli NK Cables. Junaliikenne Ruskonselälle on loppunut vuonna 2010, ja rata on nykyisin poikki useasta kohdasta.

## Lähteet

## Aiheesta muualla
Andreas Widhölzl

**Andreas "Andi" Widhölzl** (s. 14. lokakuuta 1976 St. Johann in Tirol, Itävalta) on itävaltalainen uransa lopettanut mäkihyppääjä, joka kilpaili mäkihypyn maailmancupissa vuosina 1997–2007.

Widhölzl sijoittui maailmancupin kokonaiskilpailussa toiseksi kaudella 1999–2000 ja kolmanneksi 1997–1998 sekä 2002–2003. Hän voitti kaikkiaan 18 maailmancupin osakilpailua, ensimmäisen kerran Lahdessa 9.3.1997 ja viimeksi Kulmin lentomäessä 15.1.2005. Osakilpailuvoitoista neljä on tullut Keski-Euroopan mäkiviikolla ja niistä kolme kaudella 1999–2000, jolloin hän voitti ainoan kerran mäkiviikon kokonaiskilpailun.

Ainoat arvokisavoittonsa Widhölzl on saavuttanut joukkuekilpailuissa. Oberstdorfin kisoissa 2005 hän voitti maailmanmestaruuden Itävallan joukkueessa sekä suur- että normaalimäen joukkuekilpailussa. Torinon 2006 olympialaisissa hypättiin vain yksi joukkuekilpailu, ja sitä Widhölzl oli Itävallan joukkueen mukana voittamassa.

Ensimmäiset arvokisamitalinsa Widhölzl sai Naganon 1998 olympialaisissa, joissa hän voitti normaalimäen ja joukkuemäen pronssia. Seuraavana vuonna hän saavutti Ramsaun MM-kisoissa joukkuemäen pronssia. Ainoat 2000-luvun alkupuolen mitalinsa hän sai lentomäen MM-kisoissa, hopeaa henkilökohtaisessa kilpailussa Vikersundissa vuonna 2000 ja pronssia joukkuekilpailussa Planicassa vuonna 2004. Oberstdorfin ja Torinon joukkuevoittojen jälkeen hän sai vielä lentomäessä henkilökohtaisen MM-hopean Kulmissa vuonna 2006.

Widhölzl ilmoitti maaliskuussa 2008 lopettavansa uransa. Seuratasolla Widhölzl edusti SC Fieberbrunnia.

Widhölzl aloitti keväällä 2020 Itävallan mäkihyppymaajoukkueen päävalmentajana.

## Maailmancupin osakilpailuvoitot

## Lähteet
* 

### Viitteet
DJ Nite

**DJ Nite** (oik. **Kari Niiranen**, s. 28. marraskuuta 1948, Kuopio) on ensimmäisiä suomalaisia DJ:ta eli tiskijukkia. Hän aloitti uransa vuonna 1968. 1970-luvulla hän tuli tunnetuksi persoonallisista esiintymisasuistaan ja hän kiersi muun muassa Danny-show’n ja Hurriganesin mukana.

## Kirjallisuutta

* *Poppia ikä kaikki*

## Aiheesta muualla
* Viralliset kotisivut
Lae

**Lae** on Papua-Uuden-Guinean toiseksi suurin kaupunki, joka sijaitsee maan pohjoisrannikolla Huoninlahden pohjukassa lähellä Markham-joen suuta. Kaupungin asukasluku on vajaat 150 000. Se on Moroben maakunnan pääkaupunki ja maan teollinen keskus, jossa on muun muassa lasi- ja paperiteollisuutta. Kaupungin lähistöllä sijaitsee Nadzapin kansainvälinen lentoasema.

## Historia
Australialaiset pyrkivät siirtämään Saksan Uuden-Guinean aikaisen pääkaupungin Rabaulista Laehen, mutta suunnitelma kariutui toisen maailmansodan myötä, kun japanilaiset miehittivät osia saaresta. Sodan päättyessä kaupunki oli täysin tuhoutunut. 

Laessa sijainnut, jo käytöstä poistunut, lentokenttä oli myös viimeinen lentokenttä, jossa Amelia Earhart nähtiin ennen hänen katoamistaan.

## Nykyään
Laessa on myös maan suurin satama, josta viedään maan keskiosan ylänköalueilla tuotettua kahvia ja mineraaleja sekä puutavaraa. Maan merkittävimmän valtatien Highlands Highwayn päätepiste on Laessa. Kaupungissa on teknillinen korkeakoulu. Lae kehittyi voimakkaasti toisen maailmansodan jälkeen samassa tahdissa keskusylängön kanssa.

## Ilmasto

## Ystävyyskaupungit

* : Cairns 

## Lähteet

## Aiheesta muualla
FlyLAL

**flyLAL** (aikaisemmin **Lithuanian Airlines**)  oli Liettuan kansallinen lentoyhtiö. Yhtiö perustettiin vuonna 1991, kun Liettua itsenäistyi Neuvostoliitosta. Yhtiö lopetti kannattamattomana lentonsa 17. tammikuuta 2009. 

Yhtiön tilauslentotoiminta erotettiin vuonna 2008 omaksi yhtiökseen, joka jatkaa toimintaa nimellä Small Planet Airlines.

## Laivasto
flyLAL käytti toimintansa aikana seuraavia konetyyppejä:

* Antonov An-24
* Antonov An-26
* Boeing 737-200Adv
* Boeing 737-300
* Boeing 737-500
* Jakovlev Jak-42
* Saab 2000
* Tupolev Tu-134A

## Lähteet
Periodi

**Periodi** on yleisesti ajanjakso tai jakso, joka voi tarkoittaa seuraavia asioita:
*Periodi, käsite musiikinteoriassa
*Periodi, opintojakso esimerkiksi yliopistossa
*Jaksollisen ilmiön jaksonaika
Amplitudi

**Amplitudi** eli **värähdyslaajuus** tai **ääriväli** ilmaisee värähdysliikkeen laajuutta. Värähtelyn ääripisteiden etäisyys toisistaan jaettuna kahdella on amplitudi. Jos esimerkiksi jännite vaihtelee välillä 200–300 volttia, sen vaihtelun amplitudi on ylemmän ja alemman jännitteen erotus jaettuna kahdella eli 50 volttia. Ääni on sitä voimakkaampi, mitä suurempi ääniaaltojen amplitudi on. Äänen värähtelyyn vaikuttavat tekijät, joista tuleva värähtelyllä on sama taajuus, nostavat amplitudia ja samalla äänen voimakkuutta.

Matemaattisesti esimerkiksi sinimuotoisen liikkuvan aallon korkeus *y* voidaan ilmaista ajan *t* ja paikan *x* funktiona amplitudin avulla:

:y(t) = A \sin(k x - \omega t + \theta), \,\!

missä *A* on amplitudi, *k* on kulma-aaltoluku, *&omega;* on kulmataajuus ja *&theta;* on aallon vaihe pisteessä (*x = 0, t = 0*).

## Amplitudi tähtitieteessä

Tähtitieteessä amplitudi on kirkkaudeltaan muuttuvan tähden valonvaihtelun suuruus. Jos esimerkiksi tähden kirkkaus vaihtelee välillä 4 – 11m, sen valonvaihtelun amplitudi on 7 magnitudia.

## Todennäköisyysamplitudi kvanttimekaniikassa

Kvanttimekaniikassa hiukkasiin liittyy aaltofunktio, jota kuvaa Schrödingerin yhtälö. Amplitudi on yleensä kompleksiluku. Sitä sanotaan todennäköisyysamplitudiksi, koska sen itseisarvon neliö osoittaa todennäköisyyden sille, että hiukkanen on tietyllä alueella, kun tuo niin sanottu todennäköisyystiheys integroidaan alueen rajojen ylitse.

## Lähteet

## Katso myös
*Kantoaalto
Joke Linnamaa

**Jouko ”Joke” Linnamaa** (s. 31. lokakuuta 1946 ) on suomalainen DJ sekä TV-/radiotoimittaja ja -juontaja. 1970-luvulla Linnamaa kiersi muun muassa Hurriganesin kanssa 1975–1980 sekä oli television *Iltalintu* (Mainos-TV) ja *Iltatähti* (TV2) -ohjelmissa. Vuonna 1980 hän siirtyi Yleisradion musiikkitoimittajaksi ja sieltä Radio Ykköseen (1985–1995). Sitä seurasivat U103, Sävelradio ja Sport FM. Vuonna 2005 Linnamaa toimi myös Nelosen MotoGP-lähetysten selostajana.

Juontotehtävissään Linnamaa on esiintynyt myös taiteilijanimellä ”Stadin Säkki”.

## Lähteet

## Aiheesta muualla
* Joke Linnamaan kotisivut
Ferdinand de Lesseps

**Ferdinand de Lesseps** (19. marraskuuta 1805 – 7. joulukuuta 1894) oli ranskalainen diplomaatti, joka sai aikaan Suezin kanavan rakentamisen.

Lesseps sai ajatuksen Välimeren ja Punaisen meren yhdistämisestä kanavalla jo vuonna 1832, mutta sai rakennusluvan vasta 1856. Suezin kanava vihittiin käyttöön 1869, ja kymmentä vuotta myöhemmin Lesseps aloitti Panaman kanavan rakennusprojektin johtajana, mutta joutui pian vetäytymään hankkeesta poliittisten ja taloudellisten syiden vuoksi.
## Lähteet

## Aiheesta muualla
* Historiallinen harvinaisuus Suomessa. Suezin kanavan luojan Ferdinand Lessepsin maton ihmeelliset vaiheet, Hakkapeliitta, 24.12.1935, nro 51-52, s. 18, Kansalliskirjaston digitaaliset aineistot
Ernst Lindelöf

**Ernst Leonard Lindelöf** (7. maaliskuuta 1870 Helsinki – 4. kesäkuuta 1946) oli suomalainen matemaatikko ja Helsingin yliopiston matematiikan professori vuosina 1903–1938. 

## Henkilöhistoria
Lindelöfin isä oli Helsingin yliopiston matematiikan professori ja Suomen matemaattisen yhdistyksen perustanut Lorenz Lindelöf ja äiti Gabriela Krogius. Perheessä oli Ernst Leonardin lisäksi kuusi lasta: Uno, Anna Maria, Carl Arvid, Ester Elisabeth, Tyra Gabriela ja Ella Amalia. Lindelöfin sisko Anna Maria solmi avioliiton suomalaisen kirurgin Frans Ali Krogiuksen kanssa.

Lindelöf oli funktioteorian ja differentiaaliyhtälöiden tutkija, joka perusti kansainvälisesti merkittävän suomalaisen funktioteorian koulukunnan. Ernst Lindelöf väitteli tohtoriksi Helsingin yliopistossa matematiikasta 1893 ja hänen väitöskirjansa nimi oli *Sur les systèmes complets et le calcul des invariants différentiels des groupes continus finis*. Hänen oppikirjansa (*Johdatus korkeampaan analyysiin* 1912, *Johdatus funktioteoriaan* 1917 ja *Differentiali- ja integraalilasku ja sen sovellukset* 1918–1946) ovat edelleen käytössä.

Lindelöf oli aatelissäädyssä edustaja valtiopäivillä 1900 ja 1905–1906.

Suomen matemaattinen yhdistys jakaa vuosittain parhaan matematiikan pro gradun tai diplomityön tekijälle Ernst Lindelöf -palkinnon. Picardin-Lindelöfin lause on nimetty Charles Émile Picardin ja Lindelöfin mukaan. Ernst Lindelöfin nimeä kantaa myös pikkuplaneetta 1407 Lindelöf. Helsingin yliopiston Lorenz Leonard Lindelöfin yliopistollinen stipendirahasto perustuu Ernst Lindelöfin lahjoitukseen vuodelta 1908.

## Teokset
* 

## Lähteet

## Aiheesta muualla
* 
*Biografia. The MacTutor History of Mathematics archive 
*Matematiikkaa Suomessa.
*Mathematics Genealogy Project: Ernst Leonard Lindelöf.
Bantukielet

**Bantukielet** ovat nigeriläis-kongolaisten kielten alaryhmä. Bantukieliä puhutaan Kaakkois-Nigeriassa, Etelä-Kamerunissa, Päiväntasaajan Guineassa, Gabonissa, Keski-Afrikan tasavallassa, Kongon tasavallassa, Kongon demokraattisessa tasavallassa, Ruandassa, Burundissa, Ugandassa, Keniassa, Etelä-Somaliassa, Tansaniassa, Komoreilla, Angolassa, Sambiassa, Malawissa, Mosambikissa, Zimbabwessa, Namibiassa, Botswanassa ja Etelä-Afrikassa, eli Afrikan mantereen lähes koko eteläpuoliskolla.

Bantukielten puhujia kutsutaan bantuiksi. Nimitys on johdettu eräiden bantukielten sanasta *ba-ntu*, joka on suomeksi "ihmiset".

Vain 12 bantukielellä on enemmän kuin viisi miljoonaa puhujaa.

## Bantukieliä

Bantukieliä on satoja. Niistä tunnetuin on swahilin kieli, jota käytetään laajasti opetuksen, hallinnon ja kaupan kielenä Itä- ja Keski-Afrikassa. Äidinkielenä sitäkin puhuu kuitenkin vain suhteellisen pieni joukko ihmisiä Afrikan itärannikolla, noin viisi miljoonaa. Toisena kielenä puhuvia on kuitenkin jopa 30 miljoonaa..

Muita tärkeitä bantukieliä ovat mm:
* ruanda
* kongo ja sen pohjalta muotoutunut kreoli kituba
* luluanluba
* lingala
* shona
* zulu
* xhosa
* njandža eli chichewa
* sotho
* ganda
* runyakitara
* herero

## Bantukielten samankaltaisuus

Bantukielet ovat huomattavan samanlaisia keskenään, mikä tulee ilmi sekä kieliopista että sanastosta. Alla olevan taulukon avulla voi vertailla eräiden bantukielten sanoja toisiinsa.

## Lähteet

## Aiheesta muualla
Steel City

**Steel City** oli 1980-luvun alussa toiminut suomalainen rock-yhtye. Se levytti ensisinglensä "Steel City" vuonna 1980 vielä englanniksi, mutta esikoisalbumi *[[Kaupungin kasvot]]* (TILT-LP 1, 1981) oli suomenkielinen. Yhtye jatkoi **Kaija Koo Band** -nimellä. Yhtyeen kokoonpanosta Kaija Koo siirtyi myöhemmin soolouralle ja Risto Asikainen on toiminut useiden suomalaisyhtyeiden lauluntekijänä (muun muassa Nylon Beat) ja taustavaikuttajana. Hannu Heinisaari jatkoi uraansa musiikin parissa esiintyen vokalistina useissa tanssiyhtyeissä ja kiertäen maata myös oman trionsa kanssa aina 1990-luvun alkupuolelle saakka. Hän kuoli keväällä 2006.

Steel City osallistui myös Rock SM -kilpailuun vuonna 1980. Se sijoittui keskityylin sarjassa jaetulle hopeasijalle.

## Diskografia
### Albumit
* *[[Kaupungin kasvot]]* (1981)

### Singlet
*
*
*
*
* (nimellä Kaija Kokkola & City Band)

## Kokoonpano
* Kaija Kokkola (”Kaija Koo”)
* Hannu Heinisaari
* Risto Asikainen 
* Jouni Mäkelä
* Sami Panula 
* Esko ”Ego” Toivonen
* Jan-Olof ”Puppe” Strandberg
* Antti Snellman

## Lähteet

## Aiheesta muualla
* Ylen Elävä arkisto – Steel City: Seis